龔占鼇

龔占鼇，字步雲，四川鄰水縣高灘場寶家樓人，清代將領，曾參加平定髮逆「欽差大臣江南提督署江寧將軍和春奏報鎮江官軍連日擊剿援敵獲勝摺咸豐七年十一月初一日……是日約斃賊五六百名，生擒十七名，砍取首級百餘顆，惟盡先副將周天培左眼上被賊槍子傷，四川盡先把總龔占鼇矛傷左手，貴州把總姜發貴矛傷右躁骨，並受傷兵勇十餘名」。《清政府鎮壓太平天國檔案史料 第20冊》，第30-31頁『庚申咸豐十年（1860年）十月十七日丁丑瑞昌王有齡奏言……九月十一日……守備龔占鼇由山坳抄出，乘賊不備，揮隊齊進，又踏毀賊卡一座。』。《欽定勦平粤匪方略》卷二百五十四『丙寅年同治五年（1866年）正月……上諭内閣曰。粤逆由福建竄江西入廣東。復有叛勇合併爲一。肆行兇悖。各路將士踴躍用命。一旬三捷。將十餘年髮逆餘孽一鼓蕩平。實足以伸天討而快人心。……副將龔占鼇等三員均著以總兵記名請旨簡放。龔占鼇並賞加提督銜』《欽定勦平粤匪方略》卷四百十四、平定台灣基隆生番、滬尾抗法『奏爲敵軍登岸攻撲滬尾我軍血戰情形恭摺仰祈聖鑒事竊奴才前將法船分攻滬尾拔隊囘援實力守禦等情恭摺馳報在案……孫開華知其勢必登岸督令擢勝右營營官龔占鼇伏於假港。……記名提督、綽勇巴圖魯龔占鼇。陷陣衝鋒。殺賊最衆。可否仰懇天恩賞穿黃馬褂。以示優異。伏候欽定。』。唐景崧《請纓日記》卷五。以軍功歷任松潘都司『彙保攻克寧郡進援涇縣迭複西河諸隘出力員弁折五月二十七日……都司四川鹽廠營守備龔占鼇，請免補都司，以遊擊仍留原省盡先補用。』。《曾文正公集》、游擊『官軍迭克東壩各隘之陸師員弁請獎折五月二十七日……遊擊龔占鼇，請以參將留於四川，遇缺即補，並加副將銜。』。《曾文正公集》、副將、總兵、記名簡放提督、汀州鎮總兵『龔占鼇。字步雲，邑西高灘場寶家樓人也。年二十投重慶營，因報巴縣籍。隨調廣西平髮逆。屢立奇功。補松潘都司。賞綽羅泰巴圖魯勇號。復投霆軍。以克復功洊升游擊、副將、總兵、記名簡放提督。繼平台灣基隆。三次剿撫生番。戰功第一。補汀州鎮。晉一品封典。滬尾口力拒法人。大戰一月。賞穿黃馬褂。鮑爵帥（鲍超）遺摺保薦將才六人。占鼇與焉。字安常以平番功加守備銜』。〔光緒卅三年〕《鄰水縣續修誌》。

台灣抗法時，其臨時制濕泥炮台，法國兵1000餘炮而不能炸毀，因此大捷「劉省帥部下川將龔占鰲臨時制濕泥炮台，法人1000餘炮而不炸台之奇妙，因此大捷。」。《海口炮台說》。

咸豐十年（1860年）庚申三月，以克復杭州，賞巴圖魯名號『以江南援軍克復浙江省城。賞遊擊蘇如松、劉登元、參將張應祿、守備王玉林、王少卿、龔占鼇巴圖魯名號』。《大清文宗顯皇帝實錄》卷之三百十咸豐十年庚申三月。
光緒十年（1884年），以在台灣滬尾抗法，衝鋒陷陣，卓著戰功，賞穿黃馬褂『庚申。諭内閣。劉銘傳奏法軍攻撲滬尾、官軍接仗獲勝情形一摺，法船分泊臺北滬尾等處，八月二十日法兵猛撲上岸，提督孫開華督軍分路迎擊，提督章高元等亦帶隊進剿。法兵挫而復進者數次，我軍短兵相接，孫開華率隊直前，陣斬持旗法將一名，並奪其旂，斃敵約三百名，敵勢不支，紛紛潰散。其退至海邊爭渡覆溺者無算。在事尤為出力各員，自應優予獎勵。……。提督龔占鰲衝鋒陷陣，卓著戰功，著賞穿黃馬褂。……。欽奉慈禧端佑康頤昭豫莊誠皇太后懿旨，著發去帑銀一萬兩，賞給此次出力兵勇；著劉銘傳查明尤為奮勇者，傳旨賞給。欽此。該撫務當激勵將士，同心禦侮，共奏膚功，渥膺懋賞。餘著照所請辦理。該部知道。欽此。』。《大清德宗景皇帝實錄》卷之一百九十四光緒十年甲申九月。
光緒十四年（1888年），積勞病故。照軍營立功後病故例優卹『辛酉。予積勞病故福建記名提督龔占鼇照軍營立功後病故例優卹。』。《大清德宗景皇帝實錄》卷之二百五十七光緒十四年戊子秋七月。。
註釋

Category:清朝總兵
Category:鄰水人
Category:中法戰爭人物
Category:龔姓